
R E F E R A T  privind realizarea a trei statui ecvestre în cinstea 
a trei personalităţi istorice care au marcat viata culturală , economică şi spirituală  a oraşului Timişoara: Prinţul Eugeniu de Savoya, Iancu de Hunedoara şi Paul Chinezu

	Ca o preocupare permanenta a municipalitatii de a pastra imaginea de altadata a orasului Timisoara,de a conserva,respecta si a mobila spatiul public  cu statui reprezentand diverse personalitati care au  marcat din punct de vedere social, economic si cultural evolutia comunitatii. 
	Din  respect , preţuire şi credinţă pentru istoria neamului  având datoria sacra  de a transmite generatiilor viitoare zestrea atat de bogata in evenimente istorice a Banatului , propunem realizarea a trei statui ecvestre :       
	1.Printul Eugeniu de Savoya -Ziua de 18 octombrie 1716 –dubla insemnatate: data nasterii Printului Eugeniu de Savoya si intrarea triumfala  în cetatatea Timişoarei , eliberand-o  dupa 164 de ani de sub  stăpânirea otomana. 
	In calitate de Preşedinte al Consiliului Aulic de Război, realizeaza integrarea noii provincii în statul imperial, îndrumand nemijlocit elaborarea celui dintâi document referitor la statutul Banatului în cadrul monarhiei habsburgice (aşa-numitul Einrichtungswerk), ulterior, Timişoara cunoscand  o dezvoltare pe toate planurile, devenind un oras al premierelor. 
	2.Iancu de Hunedoara - o personalitate dominantă a istoriei româneşti din veacul al XV-lea,voievod al Transilvaniei în 1441 si comite al Timisoarei care intre 1441-1447- dispune edificarea unui nou castel pe ruinele vechiului palat-castel regal  din secolul al XIV-lea grav avariat de cutremur  (construit în timpul domniei regelui Carol Robert de Anjou) Castelul Huniade -astăzi Muzeul Banatului. Acesta a servit drept reședință nobiliară pentru toți regii care până în 1552 au poposit la Timișoara iar in  perioada ocupației otomane (1552-1716), a servit drept reședință a beglerbegilor Pașalâcului de Timișoara.
	Concepția strategică modernă a lui Iancu l-a ajutat să-l înfrângă pe sultanul Mahomed al II-lea , în ciuda raportului de forțe defavorabil creștinilor și să obțină cea mai mare victorie de până atunci a creștinătății împotriva turcilor, acesta  aducandu- i omagiul său: „Cu toate că a fost inamicul meu, la moartea lui, m-am întristat, pentru că lumea nu a mai cunoscut niciodata un asemenea om’’.
	Drept omagiu papa Calixt al III-lea elogiază victoria obținută de Iancu de Hunedoara ca fiind „cel mai fericit moment al vieții sale” și a ordonat ca toate clopotele bisericilor catolice din Europa, de atunci încoace, să fie trase în fiecare amiază, ca o chemare zilnică a credincioșilor la 
rugă pentru apărarea orașului.
	3.Paul Chinezu-unul dintre eroii legendari ai Banatului -  În anul 1478 , este numit comite de Timiș și căpitan general al armatei regatului Ungariei, atât ca urmare a dorinței de a lupta împotriva turcilor, cât și pentru a întări sistemul defensiv dunărean, tot mai slăbit în urma atacurilor otomane din ce în ce mai dese. În cei 16 ani în care a ocupat această funcție, a consolidat atât potențialul economic al Banatului, cât și importanța militară a regiunii.
	 A câștigat numeroase  bătălii împotriva turcilor starnind groaza in randul acestora ca urmare a torturilor cumplite la care prizonierii musulmani erau  supuși în pivnițele castelului din Timișoara, aducand  Banatului o perioadă de liniște. 
	De asemenea  conform art.5 din Legea 120/2006 privind monumentele de for public,
amplasarea monumentelor de for public se va realiza cu respectarea tuturor prevederilor legale în vigoare privind urbanismul,autorizarea executarii lucrărilor de construcţie cât şi avizul   emis de Ministerul Culturii şi Cultelor privind concepţia artistica.	
	Având în vedere cele menţionate cat si  potentialul turistic  al oraşului nostru   propunem realizarea şi amplasarea în spaţiul public, a celor  trei  statui ecvestre cu personalităţile  istorice ,care au contribuit semnificativ la dezvoltarea urbei de pe Bega
	Direcţia Clădiri, Terenuri şi Dotări Diverse va identifica amplasamentele pe care vor fi amplasate statuile şi va demara procedurile în vederea executării acestora, conform legislaţiei în vigoare.

